《送王宣慰中斋上温州》
元代·方回

两朝参预庆源长，愧我蒹葭玉树傍。
先世幸联龙虎榜，难兄复树鹭鵷行。
江东连帅迎前纛，浙左侯藩饯去艎。
每愧淡交无以报，愿闻所至有甘棠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。